Държавен вестник, бр. 5, 2010 г., стр. 37

БРОЙ  5	
Д Ъ Р Ж А В Е Н  В Е С Т Н И К 	
СТР.  37  
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на Наредба 
№ 18 от 2005 г. за критериите, показателите 
и методиката за акредитация на лечебните 
заведения (обн., ДВ, бр. 54 от 2005 г.; изм., 
бр. 67 от 2006 г., бр. 77 от 2008 г. и бр. 11 
от 2009 г.)
§ 1. Член 3 се изменя така:
„Чл. 3. (1) Акредитацията е:
1. предварителна; 
2. същинска.
(2) Предварителна акредитация се извършва 
на нови лечебни заведения и нови структури 
на лечебни заведения.
(3) Същинска акредитация се извършва 
на лечебни заведения, които осъществяват 
дейност повече от 1 година и на структури 
на лечебни заведения, които осъществяват 
дейност повече от 6 месеца. 
(4) Предварителната акредитация се осъ­
ществява чрез извършването на:
1. самооценяване;
2. външна оценка;
3. присъждане на оценка.
(5) Същинската акредитация се осъщест­
вява чрез извършването на:
1. самооценяване;
2. външна оценка;
3. присъждане на оценка;
4. междинен одит.
(6) Предварителна акредитация не се 
провежда на домовете за медико-социални 
грижи за деца, тъканните банки, центровете 
и отделенията по трансфузионна хематология.“
§ 2. В чл. 4 се правят следните изменения 
и допълнения:
1. Алинея 1 се изменя така:
„(1) Управителят, съответно директорът, 
на лечебното заведение подава писмено за­
явление до министъра на здравеопазването 
за откриване на процедура по акредитация, 
както следва:
1. най-късно до 6 месеца след издаване 
на разрешение за осъществяване на лечебна 
дейност – за лечебните заведения за болнична 
помощ, диспансерите, диализните центрове 
и домовете за медико-социални грижи, след 
получаване на разрешение от директора на Из­
пълнителната агенция по трансплантация – за 
тъканните банки, съответно след издаване на 
удостоверение за регистрация – за лечебните 
заведения за извънболнична помощ, или след 
влизане в сила на акта за създаване – за 
лечебните заведения по чл. 5 от Закона за 
лечебните заведения; 
2. най-късно до 3 месеца след съществена 
промяна в предмета на дейност на лечебното 
заведение или разкриване на нови медицински 
структури в него;
3. най-късно до един месец преди изтичане 
на срока по чл. 89 ЗЛЗ;“.
2. Алинея 2 се изменя така:
„(2) Процедура за промяна на получена 
акредитационна оценка може да бъде откри­
та и по заявление на управителя, съответно 
директора, на лечебното заведение по всяко 
време в срока по чл. 89 ЗЛЗ.“
§ 3. Член 21 се изменя така:
„Чл. 21. Оценяването на цялостната ме­
дицинска дейност съобразно предмета на 
дейност на лечебното заведение при същин­
ската акредитация се извършва по програми, 
както следва:
1. програма за акредитация на лечебни 
заведения за болнична помощ и диспансери 
със стационар – съгласно приложение № 1;
2. програма за акредитация на диагностич­
но-консултативни центрове, медицински цен­
трове, медико-дентални центрове и диспансери 
без стационар – съгласно приложение № 2;
3. програма за акредитация на медико-
технически лаборатории – съгласно прило­
жение № 3;
4. програма за акредитация на медико-
диагностични лаборатории – съгласно при­
ложение № 4;
5. програма за акредитация на диализни 
центрове – съгласно приложение № 5;
6. програма за акредитация на тъканни 
банки – съгласно приложение № 6;
7. програма за акредитация на домове за 
медико-социални грижи – съгласно прило­
жение № 7;
8. програма за акредитация на центрове 
за трансфузионна хематология – съгласно 
приложение № 8;
9. програма за акредитация на дентални 
центрове – съгласно приложение № 8а.“
§ 4. Създава се чл. 21а:
„Чл. 21а. Оценяването на цялостната ме­
дицинска дейност и на отделните медицински 
и други дейности при предварителната акре­
дитация се извършва по съответния раздел 
на програмата за предварителна акредита­
ция – съгласно приложение № 8б.“
§ 5. В чл. 22 ал. 1 се изменя така:
„Чл. 22. (1) Отделните медицински и дру­
ги дейности при същинската акредитация се 
оценяват, както следва:
1. за медико-диагностични лаборатории, 
които са част от структурата на лечебно 
заведение за болнична или извънболнична 
помощ – по съответните показатели от при­
ложение № 4;
2. за диализни клиники (отделения) – по 
съответните показатели от приложение № 5;
3. за клиники (отделения) по трансфузионна 
хематология – по съответните показатели от 
приложение № 8;
4. за медицински структури извън избро­
ените по т. 1 – 3, които са част от лечебно 
заведение – по съответните общи и специ­
фични показатели от приложение № 9;
5. за спомагателни, административни и 
обслужващи структури, които са част от 
лечебно заведение – по съответните общи и 
специфични показатели от приложение № 9.“